અમદાવાદ: રાજ્યભરમાં પડી રહેલા સતત વરસાદના કારણે રેલવે ટ્રેક ધોવાઇ જતાં આજે ર૪ ટ્રેન રદ કરાતાં અમદાવાદ રેલવે સ્ટેશન પર હજારો મુસાફરો અટવાઇ પડ્યા છે. બાકી હોય તેમ ખાવાની ચીજોના બમણા ભાવ સ્ટોલધારકોએ વસૂલતાં પ્રવાસીઓ બેવડો માર ભોગવી રહ્યા છે. સ્ટેશન પર મુસાફરો જગ્યાના અભાવે અટવાઇ રહ્યા છે. સ્ટેશનની આસપાસના વિસ્તારોમાં પાણી ભરાયાં હોવાના કારણે પ્લેટફોર્મની બહાર નીકળવાનું પ્રવાસીઓ માટે મુશ્કેલ બન્યું છે. પાણી ભરાવાના કારણે આજે સવારથી કલોલ સેક્શન પણ બંધ કરાયું છે.